“แคนนาบิซเวย์” ร่วมสัมมนา เสริมความรู้ธุรกิจกัญชง-กัญชา 31 ส.ค.นี้
EE ส่ง “Cannabiz Way” เข้าร่วมเป็นวิทยากรงานสัมมนาออนไลน์ คว้าโอกาสธุรกิจ เกาะติดเทรนด์ “กัญชา-สุรา-อาหารแห่งอนาคต" 31 ส.ค.นี้ พร้อมลงทะเบียนฟรี
EE ส่ง “Cannabiz Way” เข้าร่วมเป็นวิทยากรงานสัมมนาออนไลน์ คว้าโอกาสธุรกิจ เกาะติดเทรนด์ “กัญชา-สุรา-อาหารแห่งอนาคต" 31 ส.ค.นี้ พร้อมลงทะเบียนฟรี
30 ส.ค. 2565

นางสาวอุนารินทร์ กิจไพบูลทวี กรรมการผู้จัดการ บริษัท แคนนาบิซเวย์ จำกัด หรือ CW บริษัทในเครือของ บริษัท อีเทอเนิล เอนเนอยี จำกัด (มหาชน) หรือ EE ได้รับเกียรติเข้าร่วมเป็นวิทยากรในงานสัมมนาออนไลน์ “คว้าโอกาสธุรกิจ เกาะติดเทรนด์ “กัญชา สุรา อาหารแห่งอนาคต” ให้ความรู้เกี่ยวกับธุรกิจกัญชงกัญชา ภายใต้หัวข้อ “มหัศจรรย์ Cannabis : ปรับมุมคิด ทำธุรกิจกัญชาแบบสร้างสรรค์” ที่จัดขึ้นโดย กรมส่งเสริมอุตสาหกรรม ร่วมกับ SME Thailand ในวันพุธที่ 31 สิงหาคม 2565 เวลา 14:00-16:00 น.
โดยการสัมมนาในครั้งนี้จะมีการเจาะลึกถึงประเด็นที่เกี่ยวข้องกับธุรกิจกัญชา รวมถึงสุรา และเบียร์ พร้อมติดตามเทรนด์อาหารแห่งอนาคต (Future Food) และความท้าทายที่ผู้ดำเนินธุรกิจอาหารไม่ควรพลาด
สำหรับปัจจุบัน Cannabiz Way มีโรงเรือนที่ได้รับใบอนุญาตปลูกกัญชง-กัญชาอย่างถูกต้องตามกฎหมายอยู่ที่จังหวัดสระบุรี ซึ่งเป็นไร่กัญชง-กัญชาที่ใหญ่ที่สุดในเอเชียตะวันออกเฉียงใต้ และยังได้รับการสนับสนุนให้เป็นจุดเช็กอินสำหรับการท่องเที่ยวภายใต้คอนเซปต์ ‘วันเดียวก็เที่ยวได้’ ของทางจังหวัดสระบุรี นอกจากนั้นยังมีผลิตภัณฑ์จากกัญชง-กัญชาที่ได้รับการรับรองจากองค์การอาหารและยา (อย.) อาทิเช่น  น้ำหวานกลิ่นกัญชารสน้ำผึ้งมะนาว “เขียวตาหวาน” และ ซอสกะเพรากัญชา อีกด้วย
ทั้งนี้ ผู้สนใจเข้าร่วมรับฟังสัมมนาออนไลน์ สามารถลงทะเบียนโดยไม่มีค่าใช้จ่ายได้ที่ https://forms.gle/4JLgNsrt5GLcfnFT8 หรือสอบถามข้อมูลเพิ่มเติม โทร. 084-555-0802